Recela 39 : Chiryū (gweta)

Recela 39 : Chiryū ~ 知立 (JA)

Recela 39 : Chiryū ( niponavon 知立 ) tir balem-saneafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir bar-san-lerdeafa ke enk ise va greelt koe Chiryū kaatoer.

 Greelt ke Chiryū 
Recela ke Chiryū ( niponavon 池鯉鮒宿 ) koe re Chiryū widava koe Aichi winka tigiyir. Arte 330 km- mal Nihonbashi za, i mallanixo ke zalor koe Edo, trabe mon 10 viel.

Recela vas Chiryū Daimyōjin shinto sposafa dopewa ruldayar, is vas zaskafo okolafo kazaxo. Tokugawa Ieyasu dirgayar da gaest dem kerafa pailtega kene vawa abdue recela isu kadime di zo taplekuyur.

Gweta ke Hiroshige va yon okol mules koe werdxo voke kelda is tanbata pailtega nedir. Taneaf getcayan vergumvelt ke bata gweta tire tiyir « Okolafo kazaxo bak idulugal » ( 首夏馬市 Shuka Umaichi ).

 Dere rupec 

 Stragela 

|style="vertical-align: top;"|

|}

Recela 39 : Chiryū (gweta)
Recela 39 : Chiryū  gweta)
Recela 39 : Chiryū (gweta)